T J A R I T A N A 



LOETOENG KASAROENG. 



RADJAHNA. 



Boel ngoekoes mendoeng ka manggoeng ; 



ka manggoeng neda papajoeng, 



ka dewata neda maap, 



ka pohatji neda soetji ; 



koering rek diadjar ngidoeng, 



nja ngidoeng tjarita pantoen, 



ngahoedang tjarita wajang ; 



njilokakeun njoektjroek lakoe, 



njoektjroek lakoe noe rahajoe, 



mapaj lampan noe baheula, 



loeloeroeng toedjoeh ngabandoeng, 



kadalapan keur disorang ; 



bisina neroes naroetoes, 



bisina naradjang alas, 



palias neroes naroetoes, 



palias naradjang alas, 



da poegoeh galoer ing toetoer, 



ngembat papatah tjarita ; 



ti mendi pipasinieun, 



ti mana pitjaritaeun, 



tetep mah tina kahjangan, 



ditandean tjoepoe manik, 



tjoepoe manik astagina, 



diwadahan sarat tangan, 



ditoeroeban koe mandepoen, 



diteundeun di djalan gede, 



